CELEX: 62011CA0075
Language: fi
Date: 2012-10-04 00:00:00
Title: Asia C-75/11: Unionin tuomioistuimen tuomio (toinen jaosto) 4.10.2012 — Euroopan komissio v. Itävallan tasavalta (Jäsenyysvelvoitteiden noudattamatta jättäminen — Unionin kansalaisuus — Liikkumis- ja oleskeluoikeus — SEUT 20 ja SEUT 21 artikla — Kansalaisuuteen perustuva syrjintä — SEUT 18 artikla — Direktiivi 2004/38/EY — 24 artikla — Poikkeus — Soveltamisala — Jäsenvaltio, jossa matkalippujen hinnoista myönnetään alennuksia vain opiskelijoille, joiden vanhemmat saavat perheavustuksia kyseisessä valtiossa)

24.11.2012   
            
            
               FI
            
            
               Euroopan unionin virallinen lehti
            
            
               C 366/10
            
         Unionin tuomioistuimen tuomio (toinen jaosto) 4.10.2012 — Euroopan komissio v. Itävallan tasavalta
   (Asia C-75/11) (1)
   
   (Jäsenyysvelvoitteiden noudattamatta jättäminen - Unionin kansalaisuus - Liikkumis- ja oleskeluoikeus - SEUT 20 ja SEUT 21 artikla - Kansalaisuuteen perustuva syrjintä - SEUT 18 artikla - Direktiivi 2004/38/EY - 24 artikla - Poikkeus - Soveltamisala - Jäsenvaltio, jossa matkalippujen hinnoista myönnetään alennuksia vain opiskelijoille, joiden vanhemmat saavat perheavustuksia kyseisessä valtiossa)
   2012/C 366/16
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: V. Kreuschitz ja D. Roussanov)
   
      Vastaaja: Itävallan tasavalta (asiamiehet: C. Pesendorfer ja M. Fruhmann)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — SEUT 18 artiklan, SEUT 20 artiklan ja SEUT 21 artiklan sekä Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annetun Euroopan parlamentin ja neuvoston direktiivin 2004/38/EY (EYVL L 158, s. 77) 24 artiklan rikkominen — Jäsenvaltion eri yksikköjen ja eri julkisten liikenneyritysten välillä tehdyt sopimukset matkalippujen myynnistä alennettuun hintaan opiskelijoille — Sellaisten opiskelijoiden poissulkeminen alennuksen piiristä, joiden vanhemmilla ei ole oikeutta perheavustuksiin tässä jäsenvaltiossa
   
      Tuomiolauselma
   
   
               1)
            
            
               Itävallan tasavalta ei ole noudattanut SEUT 18, SEUT 20 ja SEUT 21 artiklan sekä Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annetun Euroopan parlamentin ja neuvoston direktiivin 2004/38/EY 24 artiklan mukaisia velvoitteitaan, koska se on lähtökohtaisesti myöntänyt alennuksia matkalippujen hinnoista vain opiskelijoille, joiden vanhemmat saavat itävaltalaisia perheavustuksia.
            
         
               2)
            
            
               Itävallan tasavalta velvoitetaan korvaamaan oikeudenkäyntikulut.
            
         
      (1)  EUVL C 130, 30.4.2011.